nvidia/miracl-vision huggingface dataset:
टाटा मूलभूत अनुसंधान संस्थान

टाटा मूलभूत अनुसंधान संस्थान (अंग्रेज़ी: Tata Institute of Fundamental Research, TIFR) उच्च शिक्षा की महानतम् भारतीय संस्थाओं में से एक है। यहां मुख्यतः प्राकृतिक विज्ञान, गणित और कम्प्यूटर विज्ञान में अनुसंधान कार्य किया जा रहा है। यह मुम्बई के कोलाबा क्षेत्र में समुद्र के किनारे स्थित है। यहां का स्नातक कार्यक्रम अधोलिखित सभी विषयों में डॉक्टर ऑफ फिलॉसफी (पी एच डी) की उपाधि प्रदान करता है। यह संस्थान होमी भाभा के निर्देशन में सन् १९४५ में स्थापित हुआ। इसे जून २००२ में समविश्वविद्यालय का दर्जा प्राप्त हुआ। सन् १९४९ में होमी जहांगीर भाभा जिन्हें भारत के परमाणु ऊर्जा कार्यक्रम के विकास में उनके योगदान के लिए जाना जाता है ने एक वैज्ञानिक शौध संस्थान स्थापित करने के लिए वित्तीय सहायता का अनुरोध करते हुए सर दोरबजी टाटा ट्रस्ट को लिखा। यहां रसायन विज्ञान, गणित, कम्प्यूटर विज्ञान, जन-स्वास्थ्य, जीव विज्ञान, भौतिकी तथा विज्ञान शिक्षण में शोध कार्य किया जाता है। इस संस्थान के शोध को तीन मुख्य श्रेणियों में बांटा गया है- टी आई एफ आर से सम्बद्ध कुछ शोध संस्थाएं इसके कोलाबा (मुम्बई) स्थित मुख्य परिसर के बाहर भी स्थित हैं- टाटा मूलभूत अनुसंधान संस्थान का जालघर (अंग्रेज़ी में) ।
समतल दर्पण

दर्पण (Mirrors) ऐसे प्रकाशीय तल (optical surfaces) हैं जो प्रकाश की किरणों के परावर्त क (reflection) के द्वारा या तो प्रकाशपुंज को प्रत्यावर्तित कर देते हैं अथवा उसे एक बिंदु पर अभिसृत (converge) करके बिंब (image) का निर्माण करते हैं। प्रकाशीय यंत्रों के, विशेष कर ज्योतिष से संबधित यंत्रों के, निर्माण में दर्पणों ने अत्यंत महत्वपूर्ण सहायता प्रदान की है। दर्पण के तल से परावर्तित होते समय प्रकाश की किरणें दो विशेष नियमों का पालन करती हैं। इन नियमों को परावर्तन के नियम (Laws of Reflection) कहते हैं। ये निम्नलिखित हैं: यदि कोई तल प्रकाश की किरणों का परावर्तन किसी ऐसे प्रकार से करता है जिसमें किरणें उपर्युक्त नियमों का पालन नहीं करतीं तो ऐसा तल दर्पण का तल न होकर विसारी परावर्तक तल (diffusive reflecting surface) कहा जाएगा। प्राय: सभी दर्पणों की रचना समुचित आकृति के काचतल पर किसी अत्यधिक परावर्तनशील पदार्थ की पतली परत चढ़ाकर की जाती है। यह प्रक्रिया प्राय: निर्वात आलेपन द्वारा संपन्न की जाती है और पदार्थ का चयन उस वर्णक्रम प्रदेश के अनुसार किया जाता है जिसके लिय दर्पण का प्रयोग अभीष्ट है। दृश्य प्रखंड (visible region) के लिए चाँदी सर्वाधिक परावर्तनीयता (reflectivity) प्रदान करती है, किंतु साधारणतया ऐल्यूमिनियम का ही उपयोग किया जाता है। इसका कारण यह है कि एल्यूमिनियम चाँदी की अपेक्षा अधिक टिकाऊ होता है। इसका कारण ऐल्यूमिनियम ऑक्साइड है, जो ऐल्यूमिनियम के वायुमंडल के संपर्क में आने पर बन जाता you iyughu है। लगभग २ माइक्रॉन तरंगदैर्घ्य तक के प्रकाश के लिए ऐल्यूमिनियम के स्थान पर सोने का उपयोग दर्पण की कलई करने के लिए किया जाता है। ०.३५ म्यू (m) के नीचे वर्णक्रम प्रखंड के लिए पुन: ऐल्यूमिनियम ही उपयुक्त सिद्ध होता है, क्योंकि ०.३१ म्यू (m) के समीप की किरणों के लिए ऐल्यूमिनियम पारदर्शी होता है। ०.१० म्यू (m) के नीचे प्लैटिनम का उपयोग किया जाता है, क्योंकि इन किरणों के लिए ऐल्यूमिनियम पारदर्शी होता है। एक ओर पाॅलिश की गई काँच की समतल प्लेट समतल दर्पण कहलाती है। समतल दर्पण द्वारा किसी वस्तु का बिंब बनने की प्रक्रिया में निम्नलिखित तीन बातें मुख्य होती हैं : समतल दर्पण से बननेवाले बिंब आभासी (virtual) होते हैं, क्योंकि परावर्तित किरणें किसी एक बिंदु पर मिलती नहीं, वरन्‌ बिंब से अपसृत (diverge) होती हुई प्रतीत होती हैं। इसलिए ये किरणें किसी पर्दे पर वस्तु के वास्तविक (real) बिंब का निर्माण नहीं कर सकतीं। जब दो समतल दर्पण एक दूसरे पर झुके हुए होते हैं तब उनके बीच स्थित किसी वस्तु का बिंब दोनों दर्पणों द्वारा बनता है। इन बिंबों से और भी अनेक बिंब पुनरावृत परावर्तनों (repeated reflections) द्वारा बन सकते हैं, जहाँ θ = दो समतल दर्पण झुकाव से बना कोण परावर्तित किरण में दर्पण के घुमाव का दुना घुमाव उत्पन्न हो जाता है।
महात्मा गाँधी काशी विद्यापीठ

महात्मा गाँधी काशी विद्यापीठ भारत के उत्तर प्रदेश राज्य के वाराणसी में स्थित एक विश्वविद्यालय है। पहले इसे केवल काशी विद्यापीठ के नाम से ही जाना जाता था किन्तु बाद में इसे भारत के राष्ट्रपिता महात्मा गाँधी को पुनः समर्पित किया गया और उनका नाम इसके साथ जोड़ दिया गया (११ जुलाई १९९५)। इस विश्वविद्यालय में स्नातक, परास्नातक एवं अनुसंधान स्तर की शिक्षा उपलब्ध है। विश्वविद्यालय ने देश के प्रतिष्ठित पत्रिका इंडिया टुडे के सर्वे में देश भर में 13वां स्थान अर्जित किया। असहयोग आन्दोलन के दौरान स्थापित अन्य विद्यापीठों के समान काशी विद्यापीठ के भी मुख्य उद्देश्य थे - काशी विद्यापीठ की स्थापना असहयोग आन्दोलन के समय १० फ़रवरी सन् १९२१ (वसन्त पंचमी के पावन अवसर पर) को बाबू शिव प्रसाद गुप्त द्वारा भदैनी, वाराणसी में हुई थी। गांधीजी ने इसकी आधारशिला रखी थी। देशरत्न शिव प्रसाद जी राष्ट्रवादी शिक्षाविद थे। उन्होने भूमि दी और दस लाख रूपये देकर 'श्री हर प्रसाद शिक्षा निधि' की स्थापना की। शीघ्र ही काशी विद्यापीठ हिन्दी माध्यम से राष्ट्रीय शिक्षा का केन्द्र बन गया। जुलाई १९६३ में इसे विश्वविद्यालय अनुदान आयोग द्वारा मानद विश्वविद्यालय घोषित किया गया। १५ जनवरी सन् १९७५ से इसे चार्टर्ड विश्वविद्यालय का दर्जा दे दिया गया। महात्मा गाँधी के स्वावलम्बन तथा स्वराज के आह्वान से प्रेरित होकर ब्रिटिश शासनकाल में भारतीयों द्वारा स्थापित यह पहला आधुनिक विश्वविद्यालय था। इसका उद्घाटन अपने समकालीन गुजरात विद्यापीठ व जामिया इस्लामिया की भांति यह विद्यापीठ भी पूरी तरह ब्रिटिश अधिकारियों के नियंत्रण और सहायता से परे था। भारतीय शिक्षाविद और राष्ट्रप्रेमी लोग ही इसका सारा प्रबन्धन और देखरेख करते थे। गाँधीजी और अन्य भारतीय राष्ट्रवादी उस समय अंग्रेजों द्वारा चलाये जा रहे शिक्षा संस्थानों के वहिष्कार के लिये भारत की जनता को प्रेरित कराते थे और चाहते थे कि लोग भारतीयों द्वारा चलाये जा रहे संस्थानों को प्राथमिकता दें। प्रमुख राष्ट्रवादी व विद्वान आचार्य नरेन्द्र देव, डा॰ राजेन्द्र प्रसाद, जीवत राम कृपलानी, बाबू श्री प्रकाश, बाबू सम्पूर्णानन्द आदि महान लोग इसमें शिक्षण कार्य किये। भारत के पूर्व प्रधान मंत्री स्व॰ लाल बहादुर शास्त्री ने भी इस विद्यापीठ से शिक्षा ग्रहण की थी। विद्यापीठ में अध्ययन-अध्यापन का माध्यम हिन्दी है। यदि कोई छात्र अंग्रेजी माध्यम से परीक्षा देना चाहे तो उसे इसके लिए कुलपति से विशेष अनुमति प्राप्त करनी होती है। यहाँ की शिक्षा की एक अन्य प्रमुख विशेषता यह है कि यही छात्रों के अन्दर नेतृत्व एवं प्रशासकीय शक्ति का विकास सम्यक् रूप से करने का प्रयास किया जाता है। इसीलिए आज विद्यापीठ के छात्र लोकसभा, विधान सभा, औद्योगिक प्रतिष्ठान आदि में विद्यमान है। वर्तमान समय में कोई भी परीक्षार्थी हिंदी या अंग्रेजी माध्यम से परीक्षा दे सकता है। प्रारम्भ में यहाँ शास्त्री में हिन्दी, अंग्रेजी, संस्कृत, दर्शन, इतिहास, समाजशास्त्र, अर्थशास्त्र आदि विषय पढ़ाए जाते थे। शास्त्री का पाठ्यक्रम एम.ए. के स्तर का था। इस समय शास्त्री में उल्लेखित विषयों के अतिरिक्त राजनीतिशास्त्र, मनोविज्ञान और समाज सेवा विषय भी वैकल्पिक रूप में निर्धारित हैं। शास्त्री के अतिरिक्त इस समय वहां एम.ए., एम.एस.सी., पी-एच.डी, डी.लिट्. कोर्स चल रहे हैं। शास्त्री के लिए जितने विषय निर्धारित हैं उन सभी मैं एम.ए
ब्रह्म समाज

ब्राह्म समाज <--('ब्रह्म समाज' गलत है)--> भारत का एक सामाजिक-धार्मिक आन्दोलन था जिसने बंगाल के पुनर्जागरण युग को प्रभावित किया। इसके प्रवर्तक, राजा राममोहन राय, अपने समय के विशिष्ट समाज सुधारक थे। 20 अगस्त,1828 में ब्रह्म समाज को राजा राममोहन थे उनके निधन के बाद द्वारकानाथ टैगोर ने इसकी बागडोर संभाली। इसका एक उद्देश्य भिन्न भिन्न धार्मिक आस्थाओं में बँटी हुई जनता को एक जुट करना तथा समाज में फैली कुरीतियों को दूर करना था। सन 1815 में राजाराम मोहन राय ने "आत्मीय सभा" की स्थापना की। वो 1828 में ब्राह्म समाज के नाम से जाना गया। देवेन्द्रनाथ ठाकुर ने उसे आगे बढ़ाया। बाद में केशव चंद्र सेन जुड़े। उन दोनों के बीच मतभेद के कारण केशव चंद्र सेन ने सन 1866 "भारतवर्षीय ब्रह्मसमाज" नाम की संस्था की स्थापना की। 1. ईश्वर एक है और वह संसार का निर्माणकर्ता है। 2. आत्मा अमर है। 3. मनुष्य को अहिंसा अपनाना चाहिए। 4. सभी मानव समान है। 1. हिन्दू धर्म की कुरूतियों को दूर करते हुए, बौद्धिक एवम् तार्किक जीवन पर बल। 2. एकेश्वरवाद पर बल। 3.समाजिक कुरूतियों को समाप्त करना। 1. उपनिषद और वेदों की महत्ता को सबके सामने लाया। 2. समाज में व्याप्त सती प्रथा, पर्दा प्रथा, बाल विवाह के विरोध में जोरदार संघर्ष। 3. किसानों, मजदूरों, श्रमिकों के हित में बोलना। 4. पाश्चत्य दर्शन के बेहतरीन तत्वों को अपनाने की कोशिश करना।
रहनुमाए माजदायासन सभा

रहनुमाई मजदेसन सभा की स्थापना नौरोजी फुरदान जी दादाभाई नौरोजी और एस एस बंगाली के द्वारा 1851 ईस्वी में बंबई में की गई थी! यह सभा एक पारसी धर्म सुधार आंदोलन था इस ने रफ्त गोफ्तार नामक साप्ताहिक पत्रिका निकाली स्थापना वर्ष - १८५१ एस एस बंगाली, दादाभाई नौरोजी, जहांगीर फदोन और जी० जी० वाचा पारसियों की सामजिक अवस्था का पुनरुद्धार करना तथा पारसियों के धर्म में पुनः शुद्ध करना। साँचा:पारसी धर्म सुधार आन्दोलन पश्चिमी-शिक्षित प्रगतिशील पारसियों जैसे दादाभाई नौरोजी, जेबी वाचा, एसएस बंगाली और नौरोजी फुरदोंजी ने 1851 में रहानुमाई मजदायसन सभा (धार्मिक सुधार संघ) की स्थापना की। संघ ने अपने उद्देश्य के लिए "पारसियों की सामाजिक स्थिति का उत्थान और बहाली" की थी। पारसी धर्म की अपनी प्राचीन शुद्धता के लिए ”। रास्ता गोफ्तार (वॉयस ऑफ ट्रुथ) इसका साप्ताहिक अंग था। रहानुमाई मजदायसन सभा को अपने सुधार प्रयासों के लिए पारसी समुदाय का निरंतर समर्थन प्राप्त करने का सौभाग्य प्राप्त हुआ। समाज सुधार की प्रेरक शक्ति के रूप में शिक्षा इसका प्रमुख उद्देश्य था। पारसी पुजारियों की शिक्षा और लड़कियों सहित पारसियों के बीच पश्चिमी शिक्षा के प्रसार के लिए सभा ने जोरदार प्रचार किया। इसके प्रयासों से विवाह की आयु बढ़ाई गई और पारसी महिलाओं को मुक्ति मिली। सुधार आंदोलन को गति देने के लिए, समुदाय के सामने सामाजिक, धार्मिक और शैक्षिक मुद्दों पर चर्चा करने के लिए पारसी सम्मेलन का भी आयोजन किया गया था। इस तरह का पहला सम्मेलन 1890 में आयोजित किया गया था। The Rahanumai Mazdayasanan Sabha was fortunate in having the unstinted support of the Parsi community for its reform efforts. Education as the driving force of social reform was its prime objective. The Sabha campaigned ardently for the education of Parsi priests and for the spread of Western education among the Parsis, including girls. Through its efforts the age of marriage was increased and Parsi women achieved emancipation. To accelerate the reform movement, the Zoroastrian Conference was also organised to discuss the social, religious, and educational issues before the community. The first such conference was held in 1890.
वोल्टेयर

फ़्राँस्वा-मारी अरूऐ (François-Marie Arouet), एक फ़्रान्सीसी ज्ञानोदय लेखक, इतिहासकार और दार्शनिक थे। अपने उपनाम वॉल्तैर से जाने जाते हैं, वह अपनी बुद्धि के लिए प्रसिद्ध थे, और ईसाई धर्म की उनकी समालोचना-विशेष रूप से रोमन कैथोलिक चर्च और दास प्रथा की। वॉल्तैर अभिव्यक्ति की स्वतंत्रता, धार्मिक स्वाधीनता और चर्च और राज्य को अलग करने के समर्थक थे। फ़्राँस्वा-मैरी अरोएट का जन्म पेरिस में हुआ था, जो पाँच भाईयों में सबसे छोटे थे। उनकी माता जी का नाम 'मेरी मार्गरेट दौमार्ड' (सि 1660-1701) था। उनके पिता का नाम फ्रांकोइस अरौएट (1649-1722) था, एक वकील जो एक मामूली कोषागार के अधिकारी थे, और इस तरह उनका परिवार फ्रांसीसी बड़प्पन वर्ग के सबसे निचले पद पर था। वोल्टेयर की जन्म तिथि को लेकर कुछ अटकलें हैं, क्योंकि उन्होंने दावा किया था कि उनका जन्म 20 फरवरी 1694 को एक रईस, गुएरिन डे रोशब्रून या रोकब्रून के अधर्मज बेटे के रूप में हुआ था। उनके दो बड़े भाई-आर्मंड-फ्रांकोइस और रॉबर्ट- की शैशवावस्था में मृत्यु हो गई, और उनके जीवित भाई आर्मंड और बहन मार्गुराइट-कैथरीन क्रमशः नौ और सात साल बड़े थे। उनके परिवार द्वारा "ज़ोज़ो" उपनाम दिया गया, वोल्टेयर का बपतिस्मा 22 नवंबर 1694 को हुआ था, जिसमें फ्रांकोइस डी कास्टागनेरे, अब्बे डे चेटेयूनुफ [एफआर], और मैरी ड्यूमर्ड, उनकी मां के चचेरे भाई की पत्नी, गॉडपेरेंट्स के रूप में खड़ी थीं। उन्हें कॉलेज लुइस-ले-ग्रैंड (1704-1711) में जेसुइट्स द्वारा शिक्षित किया गया था, जहां उन्हें लैटिन, धर्मशास्त्र और बयानबाजी सिखाई गई थी; बाद में जीवन में वे इतालवी, स्पेनिश और अंग्रेजी बोलने में सहज हो गए। वोल्टेयर ने पचास-साठ नाटकों की रचना की जिसमें से कुछ अपूर्ण ही रह गये। उसके प्रमुख नाटक हैं-
पाल शैली

यह एक प्रमुख भारतीय चित्रकला शैली हैं। ९वीं से १२वीं शताब्दी तक बंगाल में पालवंश के शासकों धर्मपाल और देवपाल के शासक काल में विशेष रूप से विकसित होने वाली चित्रकला पाल शैली थी। पाल शैली की विषयवस्तु बौद्ध धर्म से प्रभावित रही हैं। इस शैली के विषय बौद्ध व जैन कथाएं थी। इसके दो केंद्र थे –1पश्चिमी भारत जिसमे मुख्यत गुजरात व राजस्थान थे तथा 2उतरी –पूर्वी शैली का केंद्र बना बिहार तथा बंगाल । तथा इस शैली की मुख्य पहचान है –गरुड़ की सी आगे निकली हुई नाक, पतली आंखे, छोटी ठुड्डी , ऐंठी अंगुलिया, पतली कमर इत्यादि।
पटना या कम्पनी शैली

पटना कलम एक प्रमुख भारतीय चित्रकला शैली हैं। तत्कालीन जनसामान्य के आम पहलुओं के चित्रण के लिए प्रसिद्ध पटना या कम्पनी चित्रकला शैली का विकास मुगल साम्राज्य के पतन के बाद हुआ जब चित्रकारों ने पटना तथा उसके समीपवर्ती क्षेत्रों को अपना विषय बनाया। इन चित्रकारों द्वारा चित्र बनाकर ब्रिटेन भी भेजे गये जो आज भी वहां के संग्रहालयों में विद्यमान हैं। पटना कला शैली के प्रमुख चित्रकार महादेव लाल है। पटना कमल चित्रकला-लघु चित्र है,मुख्यता कागज एवम् हाँथी दाँत पर चित्रों का निर्माण किया जाता है! चित्रों में आम जनजीवन से संबंधित विषयो को महत्व दिया है,जैसे-त्योहार,बाज़ार,किसान,बढ़ई इत्यादि के कार्यों का दृष्य मिलता है। इसके प्रमुख संरक्षक थे कम्पनी के कर्मचारी अधिकारी,इसके अधीन ही पटना कमल चित्रकला का विकास हुआ।
दक्क्न शैली

यह एक प्रमुख भारतीय चित्रकला शैली हैं। इस शैली का प्रधान केन्द्र बीजापुर था किन्तु इसका विस्तार गोलकुण्डा तथा अहमदनगर राज्यों में भी था। रागमाला के चित्रों का चित्रांकन इस शैली में विशेष रूप से किया गया। इस शैली के महान संरक्षकों में बीजापुर के अली आदिल शाह तथा उसके उत्तराधिकारी इब्राहिम शाह थे।
शंकु

शंकु (cone), एक त्रि-आयामी(त्रिविमीय) संरचना है, जो शीर्ष बिन्दु और एक आधार (आवश्यक नहीं कि यह आधार वृत्त ही हो) को मिलाने वाली रेखाओं द्वारा निर्मित होती है। यदि किसी शंकु का आधार एक वृत्त हो तो वह लम्ब वृत्तीय शंकु कहलाता है। यह समान आधार और ऊंचाई के बेलन के १/३ भाग के बराबर होता है। शंकु रेखा खंडों, अर्धरेखाओं, या एसी रेखाओं द्वारा निर्मित होता है जो एक निश्चित बिन्दु शीर्ष को एक समतलीय आधार (जिसमें शीर्ष स्थित न हो) के सभी बिन्दुओं को जोड़ने पर बनती हैं। शंकु एक त्रिविमीय संरचना है। एक ठोस वस्तु में, इन रेखाओं या आंशिक रेखाओं द्वारा बनाए गए पृष्ठ को पार्श्व पृष्ठ कहा जाता है; यदि पार्श्व पृष्ठ असंबद्ध है, तो यह एक शंकु का पृष्ठ है। यदि शंकु शीर्ष से दोनों दिशाओं में असीमित रूप से दूर तक फैला हुआ है, तब इस मामले में इसे कभी-कभी द्विशंकु कहा जाता है। एक शंकु की अक्ष, एक सीधी रेखा (यदि कोई हो) होती है, जो शीर्ष से होकर गुज़रती है, जिसके कारण आधार (और पूरे शंकु) में वृत्ताकार समरूपता होती है। ज्यामिति में सामान्य प्रयोगों में, शंकु को लम्ब-वृत्तीय माना जाता है, जहां वृत्तीय का अर्थ है कि शंकु का आधार एक वृत्त है और लम्ब का अर्थ है कि शंकु की अक्ष, आधार के केंद्र के साथ समकोण (90 अंश) बनाती है। लम्ब-वृत्तीय शंकु में इसके पार्श्व पृष्ठ और एक तल का प्रतिच्छेदन शंकु परिच्छेद कहलाता है। आम तौर पर, शंकु का आधार किसी भी आकार का हो सकता है और शंकु का शीर्ष कहीं भी हो सकता है (हालांकि आमतौर पर यह माना जाता है कि आधार सम्बद्ध है, जिसके कारण इसका क्षेत्रफल सीमित होता है, और शीर्ष आधार के बाहर स्थित होता है)। लम्ब-वृत्तीय शंकुओं के अलावा तिरछे शंकु होते हैं, जिसमें अक्ष, आधार के केंद्र के साथ समकोण न बनाती हो। ऐसा शंकु, जिसका आधार एक बहुभुज हो, पिरामिड कहलाता है। आयतन: किसी शंकु का आयतन 𝑉, शंकु के आधार के क्षेत्रफल 𝐴𝐵 और उसकी ऊंचाई ℎ के गुणनफल का एक तिहाई होता है। आधुनिक गणित में, इस सूत्र को आसानी से एक सामान्य समाकलन सूत्र का उपयोग करके प्राप्त किया जा सकता है- द्रव्यमान केंद्र: एकसमान घनत्व के ठोस शंकु का द्रव्यमान केंद्र, आधार के केंद्र से शीर्ष को मिलाने वाली सीधी रेखा पर, आधार के केंद्र से एक-चौथाई दूरी पर होता है। लम्ब-वृत्तीय शंकु: आयतन: त्रिज्या 𝑟 और ऊंचाई ℎ वाले लम्ब-वृत्तीय शंकु के आधार का क्षेत्रफल 𝜋𝑟2 होता है, तब इस शंकु का आयतन 𝑉 निम्न होगा- तिर्यक ऊंचाई: लम्ब-वृत्तीय शंकु की तिर्यक ऊंचाई, शंकु के वक्र-पृष्ठ पर एक सीधी रेखा के माध्यम से, शंकु के शीर्ष और आधार के वृत्त के किसी भी बिंदु की बीच की दूरी है। यह 𝑟2+ℎ2 द्वारा दी जाती है, जहां 𝑟 शंकु के आधार की त्रिज्या है और ℎ ऊंचाई है। यह पाइथागोरियन प्रमेय द्वारा सिद्ध किया जा सकता है। पृष्ठीय क्षेत्रफल: एक लम्ब-वृत्तीय शंकु का वक्र पृष्ठीय क्षेत्रफल 𝐿𝑆𝐴=𝜋𝑟𝑙 होता है, जहां 𝑟 शंकु के आधार के वृत्त की त्रिज्या तथा 𝑙 तिर्यक ऊंचाई है। लम्ब-वृत्तीय शंकु के आधार का क्षेत्रफल 𝜋𝑟2 होता है, तब इस शंकु का सम्पूर्ण पृष्ठ निम्न प्रकार व्यक्त किया जा सकता है: त्रिज्या और ऊंचाई के पदों में- (जहां 𝑟 आधार की त्रिज्या व ℎ ऊंचाई है।) त्रिज्या और तिर्यक ऊंचाई के पदों में- (जहां 𝑟 आधार की त्रिज्या व 𝑙 तिर्यक ऊंचाई है।) दीर्घवृत्तीय(अंडाकार) शंकु: कार्तीय निर्देशांक प्रणाली में, दीर्घवृत्तीय शंकु निम्न समीकरण का एक बिंदुपथ है- प्रक्षेपीय ज्यामिति में, एक बेलन एक शंकु है जिसका शीर्ष अनंत पर होता है, जो आकाश में एक शंकु होने के परिप्रेक्ष्य में एक बेलन के दृश्यमान रूप से मेल खाता है।
एल्सवर्थ हंटिंग्टन

एल्सवर्थ हंटिंग्टन प्रसिद्ध अमेरिकन भूगोलवेत्ता थे। डिकिनसन के अनुसार हंटिंगटन ने वयस्क जीवन को चार चरणों मे विभक्त किया जा सकता है-(1)1896 से 1904 ई० तक इन्होंने भौतिकी के क्षेत्र में कार्य किया(2) 1905 से 1922 ई० तक जलवायु तथा मौसम तथा इनके प्रभाव के बारे मे अध्ययन किया। (3)1923से1928ई० तक सभ्यता, चयनात्मक प्रव्रजन आदि के बारे में अध्ययन किया।(4)1928 से 1947 तक की अवधि में इन्होंने अपने सम्पूर्ण जीवन के अध्ययन को संगठित किया।
थॉमस ग्रिफ्फित टेलर

थॉमस ग्रिफ्फित टेलर प्रसिद्ध अमेरिकन भूगोलवेत्ता थे।
कार्ल ऑरटविन सावर

कार्ल ऑरटविन सावर प्रसिद्ध अमेरिकन सांस्कृतिक भूगोलवेत्ता थे। ●यह मिसौरी राज्य(usa) के रहने वाले थे। ●1915 में शिकागो विवि में शोध उपाधि ली। ●मिशिगन विवि में प्रथम नियुक्ति प्रोफेसर के पद पर हुई। ●1923 में केलिफोर्निया विवि में प्रोफेसर बने। ●1923-1970 तक बर्क़ेले सम्प्रदाय से जुड़े रहे। ●1925 में क्षेत्रीय विभिन्नता शब्द का प्रयोग किया,जिसकी विस्तृत विवेचना आगे चलकर हार्टशोर्न ने की।। ●मुख्य योगदान - सांस्कृतिक भूगोल में। ●इन्हें सांस्कृतिक भूगोल का पिता कहा जाता है।। ●बूक -1. "द मोरफोलॉजी ऑफ लैंडस्केप"(1925) सावर संभव वाद का समर्थक था, परन्तु आधुनिक युग के निश्चय वाद को मानते हुए उसने प्रकृति और मानव के बीच समायोजन को ही प्रमुख माना था।
अंतरिक्ष

अंतरिक्ष - वह विस्तार है जो पृथ्वी से परे और आकाशीय पिंडों के बीच मौजूद है। बाहरी स्थान पूरी तरह से खाली नहीं है - यह एक कठोर निर्वात है जिसमें कणों का कम घनत्व होता है, मुख्य रूप से हाइड्रोजन और हीलियम का एक प्लाज्मा, साथ ही विद्युत चुम्बकीय विकिरण, चुंबकीय क्षेत्र, न्यूट्रिनो, धूल और ब्रह्मांडीय किरणें। बाहरी अंतरिक्ष का आधारभूत तापमान, जैसा कि बिग बैंग से पृष्ठभूमि विकिरण द्वारा निर्धारित किया गया है, 2.7 केल्विन (-270.45 डिग्री सेल्सियस; -454.81 डिग्री फारेनहाइट) है। बाह्य अंतरिक्ष पृथ्वी की सतह से एक निश्चित ऊंचाई पर शुरू नहीं होता है। समुद्र तल से १०० किमी (६२ मील) की ऊँचाई पर स्थित कार्मन रेखा, पारंपरिक रूप से अंतरिक्ष संधियों में और एयरोस्पेस रिकॉर्ड रखने के लिए बाहरी अंतरिक्ष की शुरुआत के रूप में उपयोग की जाती है। अंतर्राष्ट्रीय अंतरिक्ष कानून की रूपरेखा बाहरी अंतरिक्ष संधि द्वारा स्थापित की गई थी, जो 10 अक्टूबर 1967 को लागू हुई थी। किसी ब्रह्माण्डीय पिण्ड, जैसे पृथ्वी, से दूर जो शून्य होता है उसे अंतरिक्ष कहते हैं। संस्कृत और वैदिक साहित्य में अंतरिक्ष शब्द का प्रयोग कई बार हुआ है - जहाँ से हिन्दी का शब्द और अर्थ लिया गया है। हाँलांकि वैदिक साहित्य में अंतरिक्ष का अर्थ पृथ्वी और द्युलोक - द्युलोक, अर्थात्‌ तारे और सूर्य, प्रकाशमान, द्युत पदार्थों का लोक - के मध्य की चीज़ों को अंतरिक्ष कहते हैं। अंतरिक्ष शब्द का प्रयोग वेदों में द्यावा और पृथवी के साथ देखने को मिलता है।  इस परिभाषा के अनुसार अंतरिक्ष में धरती के वायुमंडल को भी शामिल कर सकते हैं। लेकिन हिन्दी अर्थ में प्रायः वायुमंडल को शामिल नहीं किया जाता। वास्तव में अंतरिक्ष इतना बड़ा है कि हम इसकी कल्पना भी नहीं कर सकते। खगोल विज्ञान के अनुसार अन्तरिक्ष एक विशाल त्रिवीमिय (3D) क्षेत्र है जो पृथ्वी के वायुमंडल की समाप्ति की सीमा से प्रारंभ होता है । अन्तरिक्ष उस उंचाई से प्रारम्भ होता है जिस उंचाई से कोई उपग्रह पृथ्वी के वातावरण में बिना गिरे उचित समय तक अपनी कक्षा बनाये रख सके।
चम्बल परियोजना

यह भारत की एक प्रमुख नदी घाटी परियोजना है। इसके अंतर्गत चंबल नदी पर चार बांध - गांधी सागर (मंदसौर)मध्यप्रदेश , राणा प्रताप सागर (रावतभाटा)चित्तौड़ , जवाहर सागर बांध (बूंदी),कोटा बेराज (कोटा) बनाए गए हैैं। इस परियोजना से राजस्थान और मध्यप्रदेश मे सिंचाई और मिट्टी सरंक्षण हुआ है। इसकी सिंचाई क्षमता 5 लाख हेक्टेयर है। जल विधुत 386 मेगावाट है। चम्बल परियोजना तीन चरणो मे पुर्ण हुई 1 गान्धी सागर बान्ध विधुत क्षमता 115mw 2 राणा प्रताप सागर बान्ध विधुत क्षमता 172mw 3 जवाहर सागर बांध विधुत क्षमता 99mw राजस्थान में चम्बल घाटी परियोजना प्रारम्भ 1953-54 राजस्थान का हिस्सा – 50% गांधीसागर बांध – चम्बल परियोजना के प्रथम चरण में 1950 में स्थापित मध्यप्रदेश के चौरासीगढ़ स्थान के पास रामपुरा मानपुरा के पठारो के बीच निर्मित बांध कोटा सिंचाई बांध – कोटा ताप विद्युत घर स्थापित चम्बल परियोजना भारत की नदी घाटी परियोजनाओं में से एक है। इस परियोजना के अंतर्गत चार बाँध, पाँच बिजलीघर और एक बड़ा बैराज़ बनाया गया है। यह परियोजना मध्य प्रदेश व राजस्थान की सरकार का सयुंक्त उपक्रम है। चम्बल परियोजना के प्रथम चरण में 'गाँधी सागर बाँध' एवं कोटा बेराज, द्वितीय चरण में 'राणा प्रताप सागर बाँध' 172mw और तीसरे चरण में 'जवाहर सागर बाँध'33×3=99mw बनाए गये थे। चम्बल मध्यप्रदेश में इंदौर जिले के जानापाव (महु) (विंध्यान क्षेत्र) नामक स्थान से निकलती है यह उत्तर दिशा की और बहती है मध्यप्रदेश से बहते हुये राजस्थान में दक्षिण से पूर्वी दिशा में उत्तरप्रदेश में प्रवेश करती है जो बाद में यमुना नदी में मिल जाती है। मध्यप्रदेश राजस्थान एवं उत्तर प्रदेश इस परियोजना के माध्यम से ऊर्जा, कृषि सिंचाई करना, एवं पेयजल की योजना किर्यान्विती करना प्रमुख है। राजस्थान 50%, मध्यप्रदेश 50% राजस्थान के छः जिलों में चंबल नदी बहती है जो निम्नलिखित हैं चितौड़गढ़,बूंदी,कोटा,सवाई_माधोपुर,करौली,धौलपुर
नागार्जुन सागर परियोजना

नागार्जुन सागर बाँध परियोजना भारत के तेलंगाना राज्य में स्थित एक प्रमुख नदी घाटी परियोजना हैं।इसका नामकरण बौद्ध विद्वान नागार्जुन जी के नाम पर की गई है। इस बाँध को बनाने की परिकल्पना १९०३ में ब्रिटिश राज के समय की गयी थी। १० दिसम्बर १९५५ में इस बाँध की नींव तत्कालीन प्रधानमंत्री पंडित जवाहर लाल नेहरू ने रखी थी। Devil उन्होने उस समय यह कहा था। "When I lay the foundation stone here of this Nagarjunasagar, to me it is a sacred ceremony". This is the foundation of the temple of humanity of India, i.e. symbol of the new temples that we are building all over India". नागार्जुन बाँध हैदराबाद से 150 किमी दूर, कृष्णा नदी पर स्थित है। इसका निर्माण १९६६ में पूरा हुआ था। ४ अगस्त १९६७ में पूर्व प्रधानमंत्री इंदिरा गाँधी द्वारा इसकी दोनों नहरों में पहली बार पानी छोड़ा गया था। इस बाँध से निर्मित नागार्जुन सागर झील दुनिया की तीसरी सब से बड़ी मानव निर्मित झील है। विश्व की सबसे बड़ी कृत्रिम झील गोविन्द वल्लभ पंत सागर झील है, जो उत्तर प्रदेश और मध्य प्रदेश के सीमा पर है। कृष्णा नदी पर स्थित है। मुख्यत गुंटूर के किसानो को लाभ मिलता है। पहली इकाई १९७८ में और आठवीं इकाई १९८५ में लगाई गयी थी। -नालगोंडा क्षेत्र को पीने का पानी भी इसी बांध से मिलता है। -दाहिनी मुख्य नहर का नाम-- जवाहर नहर है। -बायीं मुख्य नहर का नाम लाल बहादुर नहर है। नागार्जुन बाँध बनाते समय हुई खुदाई में नागार्जुनकोंडा में तीसरी सदी के बौद्ध धर्म के अवशेष मिले हैं। यहाँ खुदाई के दौरान महाचैत्य स्तूप के भी अवशेष प्राप्त हुए थे। यहाँ कभी विहार, बोद्ध मोनेस्ट्री और एक विश्वविद्यालय हुआ करता था। स्त्रोत- भूगोल
कोसी बाँध

कोसी नदी पर सन १९५८ एवं १९६२ के बीच एक बाँध (बराज) बनाया गया। यह बाँध भारत-नेपाल सीमा के पास नेपाल में स्थित है। इसमें पानी के बहाव के नियंत्रण के लिये ५६ द्वार बने हैं जिन्हें नियंत्रित करने का कार्य भारत के अधिकारी करते हैं। इस बाँध के थोड़ा आगे (नीचे) भारतीय सीमा में भारत ने तटबन्ध बनाये हैं। कोसी नदी पर बांध बनाने का काम ब्रिटिश शासन के समय से विचाराधीन था। ब्रिटिश सरकार को ये चिन्ता थी कि कोसी पर तटबन्ध बनाने से इसके प्राकृतिक बहाव के कारण यह टूट भी सकता है। ब्रितानी सरकार ने तटबंध नहीं बनाने का निर्णय इस बात पर किया कि तटबंध टूटने से जो क्षति होगी उसकी भरपाई करना अधिक कठिन सिद्ध होगा। इसी चिन्ता के बीच ब्रिटिश शासन समाप्त हो गया और आज़ादी के बाद सन् 1954 में भारत सरकार ने नेपाल के साथ समझौता किया और बाँध बनाया गया। यह बाँध नेपाल की सीमा में बना और इसके रखरखाव का काम भारतीय अभियंताओं को सौंपा गया। इसके बाद अब तक सात बार ये बाँध टूट चुका है और नदी की धारा की दिशा में छोटे-मोटे बदलाव होते रहे हैं। बराज में बालू के निक्षेपण के कारण जलस्तर बढ़ जाता है और बाँध के टूटने का खतरा बना रहता है। बाँध बनाते समय अभियंताओं ने आकलन किया था कि यह नौ लाख घनफ़ुट प्रतिसेकेंड (क्यूसेक) पानी के बहाव को बर्दाश्त कर सकेगा और बाँध की आयु 25 वर्ष आँकी गई थी। बाँध पहली बार 1963 में टूटा था। इसके बाद 1968 में यह 5 स्थानों पर टूटा। उस समय नदी में पानी का बहाव 9लाख 13 हज़ार क्यूसेक मापा गया था। वर्ष 1991 में नेपाल के जोगनिया तथा 2008 में यह नेपाल के ही कुसहा नामक स्थान पर टूटा। वर्ष 2008 में जब यह टूटा तो इसमें बहाव महज़ 1 लाख 44 हज़ार क्यूसेक था।